CELEX: 32006R1444
Language: lv
Date: 2006-09-29 00:00:00
Title: Komisijas Regula (EK) Nr. 1444/2006 ( 2006. gada 29. septembris ) par Bacillus subtilis C-3102 ( Calsporin ) kā dzīvnieku barības piedevas izmantošanas atļauju   (Dokuments attiecas uz EEZ)

30.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 271/19
            
         
      KOMISIJAS REGULA (EK) Nr. 1444/2006
   (2006. gada 29. septembris)
   par Bacillus subtilis C-3102 (Calsporin) kā dzīvnieku barības piedevas izmantošanas atļauju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai un pamatojumu un kārtību šādu atļauju piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam, kas minēts pielikumā. Pieteikumā bija pievienotas vajadzīgās ziņas un dokumenti atbilstīgi minētās regulas 7. panta 3. punktam.
            
         
               (3)
            
            
               Pieteikums attiecas uz atļaujas saņemšanu Bacillus subtilis C-3102 (Calsporin) preparātam kā dzīvnieku barības piedevai gaļas cāļiem, ko klasificē kā dzīvnieku barības piedevu kategorijā “zootehniskās piedevas”.
            
         
               (4)
            
            
               Analīzes metode, kas saskaņā ar Regulas (EK) Nr. 1831/2003 7. panta 3. punkta c) apakšpunktu iekļauta atļaujas pieteikumā, attiecas uz barības piedevas aktīvās vielas noteikšanu barībā. Tāpēc šīs regulas pielikumā minētā analīzes metode nav jāsaprot kā Kopienas analīzes metode 11. panta nozīmē Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (5)
            
            
               Eiropas Pārtikas nekaitīguma iestāde (turpmāk “iestāde”) 2006. gada 8. marta atzinumā secināja, ka Bacillus subtilis C-3102 (Calsporin) nav kaitīgas iedarbības uz dzīvnieku veselību, cilvēku veselību vai vidi (3). Atzinumā minēts arī tas, ka Bacillus subtilis C-3102 (Calsporin) nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Saskaņā ar iestādes atzinumu minētā preparāta izmantošana var uzlabot zootehniskos parametrus gaļas cāļiem. Bet tā neuzskata, ka ir vajadzība ieviest īpašas pēcpārdošanas uzraudzības prasības. Iestādes atzinumā ieteikts ieviest atbilstošus pasākumus lietotāju drošībai. Turklāt minētajā atzinumā ir apstiprināts ziņojums par barībā lietotās dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003. Minētā preparāta novērtējumā ir norādīts, ka Regulas (EK) Nr. 1831/2003 5. pantā minētie nosacījumi ir izpildīti. Attiecīgi minētā preparāta izmantošana ir jāatļauj, kā noteikts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 29. septembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 165, 30.4.2004., 1. lpp. Regulā grozījumi izdarīti ar Komisijas Regulu (EK) Nr. 776/2006 (OV L 136, 24.5.2006., 3. lpp.).
   
      (3)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par Bacillus subtilis C-3102 produkta Calsporin drošību un efektivitāti kā dzīvnieku barības piedevu gaļas cāļiem saskaņā ar Regulu (EK) Nr. 1831/2003. Pieņemts 2006. gada 8. martā. EFSA Vēstnesis (2006) 336, 1.–15. lpp.
   
      PIELIKUMS
      
                  Piedevas reģistrācijas numurs
               
               
                  Atļaujas īpašnieka nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  CFU/kg kompleksās barības ar 12 % mitruma saturu
               
            
                  Zootehnisko piedevu kategorija. Funkcionālā grupa: zarnu floras stabilizatori.
               
            
                  4b1820
               
               
                  
                     Calpis Co. Ltd,
                  
                  ko Kopienā pārstāv Orffa International Holding BV
                  
               
               
                  
                     Bacillus subtilis C-3102 (DSM 15544)
                  (Calsporin)
               
               
                  
                               
                           
                           
                              
                                 Piedevas sastāvs:
                              
                                 Bacillus subtilis C-3102 (DSM 15544), kur piedevas (25–30 %) preparāta minimālais sastāvs ir 1,15 × 1010 CFU/g
                              Kalcija karbonāts (70–75 %)
                           
                        
                               
                           
                           
                              
                                 Aktīvās vielas raksturojums:
                              
                              
                                 Bacillus subtilis C-3102 (DSM 15544) dzīvotspējīgas sporas
                           
                        
                               
                           
                           
                              
                                 Analītiskā metode
                                  (1)
                              
                              Skaitīšanas metode, kurā izmanto triptonsojas agaru kopā ar iepriekš termiski apstrādātiem piedevu paraugiem, un saskaita to izvietojumu uz plāksnītes.
                           
                        
               
                  Gaļas cāļi
               
               
                  —
               
               
                  1 × 109
                  
               
               
                  1 × 109
                  
               
               
                  Lietotāju drošībai: elpceļu aizsardzība apstrādes laikā un aizsargbrilles.
                  Piedevas un premiksa lietošanas instrukcijās norāda glabāšanas temperatūru, derīguma termiņu un stabilitāti pēc granulēšanas.
                  Drīkst izmantot barības maisījumā, kas satur atļautos kokcidiostatus: monenzīnnātriju, salinomicīnnātriju, semduramicīna nātriju, lazalocīdnātriju, maduramicīnamonija narazīn-nikarbazīnu, diklazurilu.
               
               
                  2016. gada 20. oktobris
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/html/crlfaa/